Document ID: 31988D0446

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιουλίου 1988 για την τροποποίηση της απόφασης 63/27/Ευρατόμ σχετικά με τη σύσταση της κοινής επιχείρησης "Kernkraftwerk RWE-Bayernwerk GmbH" ( 88/446/Ευρατόμ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 49,
την πρόταση της Επιτροπής,
Εκτιμώντας :
ότι, μετά από την ευνοϊκή γνώμη και την αναλυτική έκθεση της Επιτροπής για το σύνολο του σχεδίου, το Συμβούλιο, με την απόφαση 63/27/Ευρατόμ(1 ), συγκρότησε την Kernkraftwerk RWE-Bayernwerk GmbH ( KRB ) ως κοινή επιχείρηση, κατά την έννοια της συνθήκης, για διάστημα 25 ετών;
ότι οι εταίροι της κοινής επιχείρησης αποφάσισαν, για οικονομικούς λόγους, στις 8 Ιανουαρίου 1980, να αποξηλώσουν τον πυρηνικό σταθμό, ο οποίος είχε σταματήσει από τις 13 Ιανουαρίου 1977, κατόπιν συμβάντος που παρουσιάστηκα στη λειτουργία του;
ότι η KRB προβλέπει από τούδε, βάσει της ευνοϊκής εμπειρίας την οποία απέκτησε κατά την αποσυναρμολόγηση ορισμένων ραδιενεργών τμημάτων του σταθμού, ένα πρόγραμμα πλήρους αποσυναρμολόγησής του, κατά το χρονικό διάστημα έως το έτος 2000;
ότι η εμπειρία που θα προκύψει από το πρόγραμμα πλήρους αποσυναρμολόγησης του σταθμού παρουσιάζει ιδιαίτερο ενδιαφέρον για την πυρηνική βιομηχανία στην Κοινότητα, στον επιστημονικό και τεχνικό τομέα καθώς και σε επίπεδο επιβεβαίωσης των εκτιμήσεων του κόστους αποσυναρμολόγησης, δεδομένου ότι πρόκειται για τον πρώτο πυρηνικό σταθμό παραγωγής ηλεκτρικής ενεργείας ελαφρού ύδατος ο οποίος, αφού λειτούργησε κατά τη διάρκεια περιόδου μεγαλύτερης των δέκα ετών, πρόκειται να αποσυναρμολογηθεί πλήρως στην Κοινότητα;
ότι η διατήρηση του καταστατικού της κοινής επιχείρησης θα επιτρέψει στην KRB, ιδίως μειώνοντας τις οικονομικές επιβαρύνσεις της, να πραγματοποιήσει το πρόγραμμα πλήρους αποσυναρμολόγησης;
ότι το καταστατικό της κοινής επιχείρησης της KRB πρόκειται να λήξει στις 22 Ιουνίου 1988 και ότι, προκειμένου να πραγματοποιηθεί το πρόγραμμα της πλήρους αποσυναρμολόγησης του σταθμού, η KRB έχει ζητήσει την παράταση της διάρκειας του καταστατικού της κοινής επιχείρησης για δώδεκα χρόνια; ότι το αίτημα αυτό πρέπει να γίνει δεκτό,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Αρθρο 1 Το άρθρο 1 της απόφασης 63/27 /Ευρατόμ αντικαθίσταται από το ακόλουθο κείμενο :
"ίΑρθρο 1 Η Kernkraftwerk RWE-Bayernwerk GmbH ( KRB ) συγκροτείται ως κοινή επιχείρηση, κατά την έννοια της συνθήκης, για διάστημα 37 ετών από την έναρξη ισχύος της παρούσας απόφασης .
Η KRB έχει σαν στόχο την κατασκευή, διαχείριση, εκμετάλλευση, καθώς και την αποξήλωση και την αποσυναρμολόγηση πυρηνικού σταθμού παραγωγής ηλεκτρικής ενεργείας της τάξεως των 237 ηλεκτρικών μεγαβάτ στο Grundremmingen της Βαυαρίας, Ομοσπονδιακή Δημοκρατία της Γερμανίας ." Αρθρο 2 Η παρούσα απόφαση απευθύνεται στα κράτη μέλη και στην επιχείριση Kernkraftwerk RWE-Bayernwerk GmbH ( KRB ).
Βρυξέλλες, 25 Ιουλίου 1988 .

Labels: 18
15
14